# Bomilcar (general)

### De Viquipèdia

Bomilcar fou un militar cartaginès. Va dirigir el reforços per Anníbal després de la batalla de Cannes (216 aC) i va arribar a Itàlia el 215 aC. El 214 aC, amb 25 vaixells, fou enviat a Siracusa, assetjada pels romans, però essent impossible fer front a la superior flota romana, es va retirar a Àfrica.

Dos anys després apareix de nou a Siracusa, i va sortir de port per portar noticies a Cartago del perillós estat de defensa de la ciutat, quan ja tota Siracusa menys l'Acradina estava en mans de Marcel. Va tornar al cap de poc temps amb 100 vaixells. Al mateix any una epidèmia de pesta va aniquilar bona part de l'exèrcit cartaginès de terra dirigit per Hipòcrates i Himilcó i altre cop va abandonar Sicília cap a Cartago per portar les noticies a la ciutat, podent tornar amb 130 vaixells, però fou advertit per Marcel de no acostar-se a Siracusa i es va dirigir a Tàrent amb la intenció de tallar els subministraments a la guarnició romana de la ciutat, però finalment es va haver de retirar.

Obtingut de "http://ca.wikipedia.org../../../b/o/m/Bomilcar_%28general%29.html"

Categoria: Cartaginesos

##### Views

- Article
- Discussió
- Revisió actual

##### Cerca